Komisjoni määrus (EÜ) nr 2174/2003,

12. detsember 2003,

millega muudetakse määrust (EÜ) nr 466/2001 seoses aflatoksiinidega

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, [1] eriti selle artikli 2 lõiget 3,

ning arvestades järgmist:

(1) Komisjoni 8. märtsi 2001. aasta määrusega (EÜ) nr 466/2001, millega sätestatakse teatavate saasteainete piirnormid toiduainetes, [2] viimati muudetud määrusega (EÜ) nr 1425/2003, [3] sätestatakse aflatoksiin B1 ja aflatoksiini üldsisalduse piirnormid teatavates toiduainetes.

(2) Määrusega (EÜ) nr 466/2001 on sätestatud, et enne inimtoiduks või toidu koostisainena kasutamist sorteeritava ja muul viisil mehaaniliselt töödeldava maisi suhtes, kuivõrd enne 1. juulit 2003 ei olnud norme kindlaks määratud, kohaldatakse sellest alates otsetarbimiseks mõeldud teraviljale kehtestatud norme. Selle põhjuseks oli asjaolu, et maisi puhul ei saa kõrvale jätta võimalust, et sorteerimismeetodite või muu mehaanilise töötlemise abil saab alandada aflatoksiinidega saastumise taset, kuid kõnealuste meetodite tegelik tõhusus vajab veel tõestamist. Peale selle nähti ette, et töötlemata teravilja puhul kohaldatakse eri piirnormi kehtestamist põhjendavate andmete puudumise tõttu aflatoksiin B1 piirväärtuseks 2 μg/kg ja aflatoksiini üldsisalduse piirväärtuseks 4 μg/kg.

(3) Sellega seoses on esitatud andmed maisi kohta. Esitatud andmete põhjal ilmneb, et erinevate sorteerimismeetodite ja muu mehaanilise töötlemise abil on võimalik puhastatud töötlemata maisi aflatoksiinisisaldust lõpptootes (helbed, muud maisitangud) märkimisväärselt vähendada. Aflatoksiiniga saastunud olid peamiselt sõelumisjäägid (jäätmed) ning vähemal määral maisiidud, kliid ja purustatud mais (loomatoiduks kasutatavad tooted). Vähendamise ulatust ei ole võimalik koguseliselt ja usaldusväärselt kontrollida, kuid olemasolevate andmete põhjal on selge, et erinevad puhastus- ja töötlemismeetodid on piisavalt tõhusad aflatoksiinide kõrvaldamiseks inimtoiduks ettenähtud maisitoodetest. Toormaisist aflatoksiin B1 sisaldusega 5 μg/kg ja aflatoksiini üldsisaldusega 10 μg/kg saadakse inimtoiduks ettenähtud maisitooted, mille aflatoksiin B1 sisaldus vastab piirnormile 2 μg/kg ning aflatoksiini üldsisaldus piirnormile 4 μg/kg, mis on kooskõlas kõrgetasemelise tarbijakaitse nõuetega.

(4) Selgub, et mõned toiduainete kontrollijad ja uurijad kasutavad analüüsitulemuste esitamisel sama tüvenumbrite arvu, mida kasutatakse õigusaktides piirnormi väljendamiseks.

(5) Seepärast tuleks määrust (EÜ) nr 466/2001 vastavalt muuta.

(6) Käesoleva määrusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 466/2001 muudetakse järgmiselt.

1. Artikli 4 lõige 3 asendatakse järgmisega:

"3. I lisa punktis 2.1.1.1 sätestatud aflatoksiinide piirnormidele mittevastavaid maapähkleid, pähkleid ja kuivatatud puuvilja ning kõnealuse lisa punktis 2.1.2.1 sätestatud piirnormidele mittevastavat maisi võib turule viia tingimusel, et need tooted:

a) ei ole ette nähtud otsetarbimiseks või toidu koostisaineks;

b) vastavad I lisa punktis 2.1.1.2 maapähklitele sätestatud piirnormidele ja I lisa punktis 2.1.1.3 pähklitele ja kuivatatud puuviljale ning I lisa punktis 2.1.2.3 maisile sätestatud piirnormidele;

c) läbivad täiendava töötlemise (sorteerimise või muu mehaanilise töötlemise) ja pärast seda ei ületa I lisa punktides 2.1.1.1 ja 2.1.2.1 sätestatud piirnorme ning nimetatud töötlemine ei tekita muid kahjulikke jääke;

d) on varustatud etiketiga, millel on nende täpne otstarve ja märge, et "enne otsetarbimist või toidu koostisainena kasutamist tuleb toodet aflatoksiinisaaste vähendamiseks sorteerida või muul viisil mehaaniliselt töödelda"."

2. I lisa muudetakse käesoleva määruse lisas sätestatu kohaselt.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. detsember 2003

Komisjoni nimel

komisjoni liige

David Byrne

[1] EÜT L 37, 13.2.1993, lk 1.

[2] EÜT L 77, 16.3.2001, lk 1.

[3] ELT L 203, 12.8.2003, lk 1.

--------------------------------------------------

LISA

Määruse (EÜ) nr 466/2001 I lisa muudetakse järgmiselt.

1. Jaotise 2 (Mükotoksiinid) punkt 2.1 (Aflatoksiinid) asendatakse järgmisega:

"Toode | Aflatoksiini piirnorm (μg/kg) | Proovivõtumeetod | Analüüsimeetodite tulemuslikkuse kriteeriumid |

B1 | (B1 + B2 + G1 + G2) | M1 |

2.1.AFLATOKSIINID

2.1.1Maapähklid, pähklid ja kuivatatud puuvili

2.1.1.1.Maapähklid, pähklid ja kuivatatud puuvili ning nendest valmistatud tooted, mis on ette nähtud otsetarbimiseks või toidu koostisaineks | 2,0 | 4,0 | — | Komisjoni direktiiv 98/53/EÜ | Direktiiv 98/53/EÜ |

2.1.1.2.Maapähklid, mida enne otsetarbimist või toidu koostisainena kasutamist sorteeritakse või töödeldakse mehaaniliselt muul viisil | 8,0 | 15,0 | — | Direktiiv 98/53/EÜ | Direktiiv 98/53/EÜ |

2.1.1.3.Pähklid ja kuivatatud puuvili, mida enne otsetarbimist või toidu koostisainena kasutamist sorteeritakse või töödeldakse mehaaniliselt muul viisil | 5,0 | 10,0 | — | Direktiiv 98/53/EÜ | Direktiiv 98/53/EÜ |

2.1.2.Teravili (sh tatar, Fagopyrum sp.)

2.1.2.1.Teravili (sh tatar, Fagopyrum sp.) ning sellest valmistatud tooted, mis on ette nähtud otsetarbimiseks või toidu koostisaineks | 2,0 | 4,0 | — | Direktiiv 98/53/EÜ | Direktiiv 98/53/EÜ |

2.1.2.2.Teravili (sh tatar, Fagopyrum sp.), v.a mais, mida enne otsetarbimist või toidu koostisainena kasutamist sorteeritakse või töödeldakse mehaaniliselt muul viisil | 2,0 | 4,0 | — | Direktiiv 98/53/EÜ | Direktiiv 98/53/EÜ |

2.1.2.3.Mais, mida enne otsetarbimist või toidu koostisainena kasutamist sorteeritakse või töödeldakse mehaaniliselt muul viisil | 5,0 | 10,0 | — | Direktiiv 98/53/EÜ | Direktiiv 98/53/EÜ |

2.1.3.Piim (toorpiim, piimapõhiste toodete valmistamiseks kasutatav piim ja kuumtöödeldud piim, nagu on määratletud nõukogu direktiivis 92/46/EMÜ, viimati muudetud määrusega (EÜ) nr 806/2003) | — | — | 0,05 | Direktiiv 98/53/EÜ | Direktiiv 98/53/EÜ |

2.1.4.Järgmised vürtsitaimede liigid:Capsicum spp. (nende kuivatatud viljad, terved või jahvatatud, kaasa arvatud tšillipipar, tšillipiprapulber, cayenne-pipar ja paprika)Piper spp. (nende viljad, kaasa arvatud valge ja must pipar)Myristica fragrans (muskaatpähklipuu)Zingiber officinale (harilik ingver)Curcuma longa (kollajuur) | 5,0 | 10,0 | — | Direktiiv 98/53/EÜ | Direktiiv 98/53/EÜ |

2. Joonealune märkus 9 tunnistatakse kehtetuks.

--------------------------------------------------